Izziņa par atzinumos sniegtajiem iebildumiem

|  |
| --- |
| **par konceptuālo ziņojumu “Par risinājumu medicīniska rakstura piespiedu līdzekļa izpildes regulējumam” (VSS-1129)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 09.01.2020. | | |
|  |  | |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Labklājības ministrija, Pārresoru koordinācijas centrs, Latvijas Pašvaldību savienība, Latvijas Lielo pilsētu asociācija | | | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Iekšlietu ministrija, Pārresoru koordinācijas centrs | | |
|  |  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Labklājības ministrija un Finanšu ministrija informēja, ka nepiedalīsies. Latvijas Pašvaldību savienība uz uzaicinājumu neatbildēja | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
|  |  | **Tieslietu ministrija (02.12.2019. Nr.1-9.1/1271)** |  | |  |
| 1. |  | 1. Ziņojuma II. sadaļā "Darba grupā apspriestās problēmas" 8. punktā pie risinājumiem norādīts, ka, ņemot vērā pastāvošo regulējumu, nav nepieciešams veidot jaunu atsevišķu regulējumu (ārēju normatīvu aktu) par medicīniska rakstura piespiedu līdzekļu izpildi. Tieslietu ministrija uzskata, ka, ņemot vērā, ka medicīniska rakstura piespiedu līdzeklis ir valsts uzlikts obligāts kriminālprocesuāls pienākums personai, tā izpilde ir specifisks jautājums, un ir nepieciešams speciāls ārējs normatīvs akts, kas regulētu medicīnisku piespiedu līdzekļu izpildes kārtību. Vēršam uzmanību, ka Veselības ministrijas piedāvātais risinājums nav izrunāts un atbalstīts Veselības ministrijas izveidotajā darba grupā, līdz ar to Tieslietu ministrija iebilst pret šāda formulējuma iekļaušanu Ziņojuma II. sadaļā "Darba grupā apspriestās problēmas" 8. punktā. | **Panākta vienošanās starpministriju (starpinstitūciju) sanāksmē** | | Punkta redakcija precizēta (skatīt ziņojumu) |
| 2. | Ārstniecības likuma 42. pants nosaka, ka gadījumos, kad pacienta dzīvība nav apdraudēta, bet pacients neievēro noteikto režīmu, nepilda ārstniecības personu norādījumus vai apzināti kaitē savai veselībai un šādā veidā tieši ietekmē konkrētās slimības ārstēšanu, ārstam ir tiesības atteikties no turpmākās pacienta ārstēšanas. Pacienta, kam noteikts medicīniska rakstura piespiedu līdzeklis, ārstēšana pēc būtības neatšķiras no citu pacientu ar psihiskiem un uzvedības traucējumiem ārstēšanas. Līdz ar to Ārstniecības likuma 42. pants attiecināms arī uz ārsta tiesībām atteikties no tāda pacienta ārstēšanas, kam ārstēšana noteikta kā medicīniska rakstura piespiedu līdzeklis.  Tā kā uz personām ar noteiktu medicīniska rakstura piespiedu līdzekli attiecināmas visas Pacientu tiesību likumā paredzētās tiesības, cits pamatojums ārsta atteikumam ārstēt pacientu netiks noteikts. | 2. Ziņojuma II. sadaļā "Darba grupā apspriestās problēmas" 3. punktā pie risinājumiem norādīts, ka Ārstniecības likuma 42. pants (ārsta tiesības atteikties no turpmākās pacienta ārstēšanas) attiecināms arī uz ārsta tiesībām atteikties no tāda pacienta ārstēšanas, kam ārstēšana noteikta kā medicīniska rakstura piespiedu līdzeklis. Norādām, ka arī šis jautājums ir vērtējams kontekstā ar to, ka medicīniska rakstura piespiedu līdzeklis ir tiesas piemērots kriminālprocesuāls piespiedu līdzeklis, kas nosaka arī ārstniecības iestādei pienākumu konkrētajā gadījumā izpildīt tiesas lēmumu – ārstēt konkrēto personu. Līdz ar to šis jautājums ir risināms kompleksi saistībā ar Kriminālprocesa likuma regulējumu, jo nav iespējama situācija, ka valsts piemēro personai obligāti izpildāmu medicīniska rakstura piespiedu līdzekli, bet ārsts, atsakoties no pacienta ārstēšanas, faktiski padara tā izpildi par neiespējamu. Līdz ar to ziņojuma II. sadaļas "Darba grupā apspriestās problēmas" 3.punktā ietvertais ir precizējams, paredzot, ka ir jāizstrādā sistēmisks risinājums, ka gadījumā, ja ārsts atsakās turpmāk ārstēt pacientu, pacientam tiek nodrošināta nepārtraukta ārstēšana medicīniska rakstura piespiedu līdzekļa izpildes ietvaros. | **Ņemts vērā** | | Ārstniecības likuma 42. pants nosaka, ka gadījumos, kad pacienta dzīvība nav apdraudēta, bet pacients neievēro noteikto režīmu, nepilda ārstniecības personu norādījumus vai apzināti kaitē savai veselībai un šādā veidā tieši ietekmē konkrētās slimības ārstēšanu, ārstam ir tiesības atteikties no turpmākās pacienta ārstēšanas.  Ja ārsta norādījumus nepilda persona, kam piemērots medicīniska rakstura piespiedu līdzeklis, ārstam saskaņā ar tiesību aktos noteikto par to jāinformē tiesa . Ņemot vērā, ka medicīniska rakstura piespiedu līdzeklis ir tiesas noteikta obligāta ārstēšanās un ir svarīgi nodrošināt tās nepārtrauktību, tiesa, pamatojoties uz ārsta sniegto informāciju, var lemt par medicīniska rakstura piespiedu līdzekļa grozīšanu. |
|  |  | **Iekšlietu ministrija (03.12.2019. Nr.1-57/2931)** |  | |  |
| 3. |  | 1.Projekta II nodaļas “Darba grupā apspriestās problēmas” 9. punktā kā problēma norādīta, ka: “Ārsti uzsver, ka gadījumā, ja pacients izvairās no medicīniska rakstura piespiedu līdzekļa pildīšanas – neapmeklē ambulatoro psihiatru, nav iespējams par pacientu sniegt nepieciešamo ārstu konsilija atzinumu tiesai ar rekomendācijām medicīniska rakstura piespiedu līdzekļa grozīšanai uz vairāk ierobežojošu, jo nav iespēju izvērtēt pacienta psihiskās veselības stāvokli.”. Minētai problēmai kā risinājums norādīta nepieciešamība veikt grozījumu Kriminālprocesa likuma 635.pantā, nosakot, ka: “ja persona, kurai piemērots medicīniska rakstura piespiedu līdzeklis, neierodas ārstniecības iestādē vai nav zināma tās atrašanās vieta, tās tiesas tiesnesis, kuras kontrolē ir lēmuma izpilde, pieņem lēmumu par personas, kurai piemērots medicīniska rakstura piespiedu līdzeklis, meklēšanu. Lēmumu par personas, kurai piemērots medicīniska rakstura piespiedu līdzeklis meklēšanu pieņem rakstveidā, un to nodod izpildei operatīvās darbības subjektam atbilstoši tā kompetencei.”.  Vēršam uzmanību, ka nav skaidrs, kā minētais grozījums Kriminālprocesa likuma 635. pantā risinās attiecīgo problēmu, ja personai būs noteikta ambulatorā ārstēšana medicīnas iestādē.  Saskaņā ar Latvijas Republikas Satversmes 94. panta otro teikumu nevienam nedrīkst atņemt vai ierobežot brīvību citādi kā tikai saskaņā ar likumu. Tāpat norādām, ka arī Eiropas Cilvēka tiesību un pamatbrīvību aizsardzības konvencijas 5. pants, kā arī ANO Starptautiskā pakta par pilsoniskajām un politiskajām tiesībām 9. pantā ietverts aizliegums ierobežot personu brīvību bez tiesiska, tas ir, likumā noteikta pamata. Tādējādi, ievērojot to, ka nedz iesniegtie priekšlikumi Kriminālprocesa likumā, nedz Ārstniecības likums neparedz tiesības aizturēt personu, kura izvairās no medicīniska rakstura piespiedu līdzekļa pildīšanas, Iekšlietu ministrijas ieskatā, šādas personas aizturēšana neatbilst Latvijas Republikas Satversmē un starptautiskajos līgumos noteiktajām cilvēka pamattiesībām. Līdz ar to šobrīd meklēšanas mērķis var būt tikai faktiskās dzīvesvietas noskaidrošana.  Vienlaikus norādām, ka personas faktiskās dzīvesvietas noskaidrošana pati par sevi negarantē to, ka persona turpmāk pildīs tai noteikto medicīniska rakstura piespiedu līdzekli - ambulatorā ārstēšana medicīnas iestādē.  Ņemot vērā minēto, lūdzam precizēt Projektu, papildinot to ar skaidrojošu informāciju, proti, to kā tieši faktiskās dzīvesvietas noskaidrošana veicinās personai noteiktā medicīniska rakstura piespiedu līdzekļa izpildi. | **Panākta vienošanās starpministriju (starpinstitūciju) sanāksmē** | | Svītrota informācija par grozījumiem Kriminālprocesa likuma 635.pantā (nav panākta vienošanās par šī grozījuma galīgo redakciju) |
| 4. | Sodu reģistrā (Sodu reģistra likums) tiek iekļautas ziņas par datumu, kad piemērots medicīniska rakstura piespiedu līdzeklis, piemērotā medicīniska rakstura piespiedu līdzekļa veidu, medicīniska rakstura piespiedu līdzekļa atcelšanu vai grozīšanu, kā arī par jauno medicīniska rakstura piespiedu līdzekli. Savukārt ziņas par personu, kurai piemērotais medicīniska rakstura piespiedu līdzeklis ir atcelts, tiek glabātas Sodu reģistra arhīva datubāzē. Līdz ar to Sodu reģistrs paver iespēju iegūt informāciju par medicīniska rakstura piespiedu līdzekļa piemērošanu un pārskatīšanu, ļaujot spriest arī par personu līdzestību piespiedu līdzekļa pildīšanā. | 2. Informatīvā ziņojuma II sadaļas 11. punktā noteikts risinājums, ka informāciju par medicīniska rakstura piespiedu līdzekļa piemērošanu un pārskatīšanu, ļaujot spriest arī par personu līdzestību piespiedu līdzekļa pildīšanā, varētu iegūt no Sodu reģistra. Iekšlietu ministrijas ieskatā dati par personām, kurām tika piemēroti medicīniskā rakstura piespiedu līdzekļi, ir jāņem no pirmavotu iestādēm, kuri šos piespiedu līdzekļus reāli piemēro, nevis no Sodu reģistra, kurā tiek ievadīta informācija par tiesas lēmumiem. | **Ņemts vērā** | | Sodu reģistrā (Sodu reģistra likums) tiek iekļautas ziņas par datumu, kad piemērots medicīniska rakstura piespiedu līdzeklis, piemērotā medicīniska rakstura piespiedu līdzekļa veidu, medicīniska rakstura piespiedu līdzekļa atcelšanu vai grozīšanu, kā arī par jauno medicīniska rakstura piespiedu līdzekli. Savukārt ziņas par personu, kurai piemērotais medicīniska rakstura piespiedu līdzeklis ir atcelts, tiek glabātas Sodu reģistra arhīva datubāzē. Līdz ar to Sodu reģistrs paver iespēju iegūt informāciju par medicīniska rakstura piespiedu līdzekļa piemērošanu un pārskatīšanu. Ņemot vērā, ka tiesa medicīniska rakstura piespiedu līdzekli atceļ vai groza uz mazāk ierobežojošu gadījumā, ja personas veselības stāvoklis ārstēšanas rezultātā uzlabojies. Tas daļēji ļauj spriest arī par personas līdzestību piespiedu līdzekļa pildīšanā.  Statistika par personu ar medicīniska rakstura piespiedu līdzekli ārstēšanu būs iegūstama no Nacionālā veselības dienesta, kad būs veiktas izmaiņas valsts apmaksāto veselības aprūpes manipulāciju sarakstā. |
|  |  | **Pārresoru koordinācijas centrs (06.12.2019. Nr.1.2-7/174)** |  | |  |
| 5. |  | Lūdzam papildināt Konceptuālā ziņojuma nodaļu par piedāvāto risinājumu un rīkojuma projektu, norādot normatīvos aktus, kuros nepieciešams veikt grozījumus, kā arī par grozījumu veikšanu atbildīgo institūciju. | **Saistīts ar Tieslietu ministrijas iebildumu (skatīt izziņas 1. punktu)**  **Panākta vienošanās starpministriju (starpinstitūciju) sanāksmē** | | Papildināta nodaļa par piedāvāto risinājumu, norādot iespējamos tiesību aktus, kuros tiks iestrādātas medicīniska rakstura piespiedu līdzekļa izpildes nodrošināšanai nepieciešamās normas. |
| Atbildīgā amatpersona | |  | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kristīna Brūvere

|  |
| --- |
| (par projektu atbildīgās amatpersonas vārds un uzvārds) |
| Veselības aprūpes departamenta Integrētās veselības aprūpes nodaļas vecākā referente |
| (amats) |
| 67876191 |
| (tālruņa un faksa numurs) |
| kristina.bruvere@vm.gov.lv |
| (e-pasta adrese) |